Iversen skal være klar for RBK
- Vi snakker med Steffen. Det er mulighet for at det blir et comeback, sa Erik Hoftun til Adresseavisen sent tirsdag kveld. Rosenborgs sportslige leder ønsket da ikke å gi ytterligere kommentarer, men Adresseavisen mener likevel å vite at Iversen er enig med moderklubben om en overgang. Det er bare de medisinske testene som gjenstår før 35-åringen kan ikle seg RBK-trøya nok en gang. Adresseavisen mener overgangen formelt kan være i orden onsdag kveld, og avtalen skal være slik at det er Iversens prestasjoner på banen som bestemmer hvor godt betalt han vil få det neste året.Meningene er delte, men både Rade Prica og trener Jan Jönsson vil gjerne ha ham tilbake. - Vi trenger Steffens klokskap, mener Rade Prica.
Steffen Iversen skal være klar for Rosenborg. Bare den medisinske testen gjenstår før gjensynet er et faktum.